Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: összeállítással. Lásd: 243/2003. (XII. 17.) Korm. rendelet a Nemzeti Alaptanterv kiadásáról,
Paragraph Index: 2425

z) A szabályos sokszög fogalmát. A szabályos sokszög belső szögeinek nagyságát. aa) Az egyenlő szárú és egyenlő oldalú háromszögek szögeinek speciális tulajdonságait. A háromszög szögösszegét. A háromszög-egyenlőtlenséget. A háromszög nevezetes vonalainak fogalmát (oldalfelező merőleges, szögfelező, súlyvonal, magasságvonal, középvonal). Az oldalfelező merőlegesek, a szögfelezők, a súlyvonalak, és a magasságvonalak egy pontban metszéséről szóló tételeket; ezek következményeit a háromszög beírt és körülírt körének létezésére nézve; ezen metszéspontok elnevezését. A háromszög területképletét. Pitagorasz tételét és annak bizonyítását. Thalész tételét. bb) Konvex négyszögek belső szögeinek összegére és külső szögeinek összegére vonatkozó tételeket. A téglalap, a négyzet, a rombusz, a paralelogramma, a trapéz, az érintőnégyszög és a húrnégyszög fogalmát. A paralelogramma, az érintőnégyszög és a húrnégyszög egyes tulajdonságait. A négyzet, a téglalap, paralelogramma, a trapéz és a deltoid területképletét. cc) A kör, sugár, húr, körív, érintő fogalmát. A kör középponti és kerületi szögeinek fogalmát. A kör érintője és érintési pontból húzott sugara merőlegességét. Körív hossza és a hozzá tartozó középponti szög nagyságának arányosságát. A kör terület-és kerületképletét. Körcikk és körszelet kerületének és területének képletét, azok levezetését. dd) Az egyenesek merőlegességének, párhuzamosságának, fogalmát. ee) A párhuzamos szelők tételét és annak megfordítását. A párhuzamos szelőszakaszok tételét. Szakasz adott arányú felosztásának szerkesztési módját. ff) Az euklideszi szerkesztés alapelveit. gg) A geometriai transzformáció mint hozzárendelés fogalmát. hh) Az egybevágóság mint reláció definícióját, jelölését, szimmetricitását, tranzitivitását, reflexivitását. Az egybevágósági transzformáció pontos definícióját. A tengelyes tükrözés, a középpontos tükrözés, a pontra vonatkozó tükrözés, az elforgatás és az eltolás eljárását és tulajdonságait. Alakzatok tengelyes szimmetriájának, középpontos szimmetriájának, forgásszimetriájának fogalmát. ii) A középpontos hasonlósági transzformáció és az általános hasonlósági transzformáció definícióját. A hasonlósági definíció tulajdonságait. Alakzatok hasonlóságának fogalmát. jj) Háromszögek egybevágóságának elégséges feltételeit. Háromszögek, négyszögek, sokszögek és körök hasonlóságának elégséges feltételeit. A hasonló síkidomok területének aránya és a hasonlóság aránya közötti összefüggést. kk) Az ókori geometria történetének jelentősebb eseményeit. ll) A vektor fogalmát. Vektorok összegének, különbségének fogalmát és szerkesztését. Vektor abszolútértékének (hosszának) fogalmát, annak a vektor derékszögű koordinátáiból való kiszámításának képletét. Vektor számmal (skalárral) való szorzatának fogalmát. A skalárral szorzás vektorösszegre vonatkozó disztributivitását. A vektor ábrázolásának módját a derékszögű koordináta-rendszerben, a helyvektor és koordinátáinak fogalmát. A vektor felbontásának egyértelműségére vonatkozó tételt. mm) Az egyenes hasáb fogalmát, térfogatának képletét. Az egyenes körhenger fogalmát, alkotórészeit, valamint a felszínét és térfogatát meghatározó képletet. A gúla, az egyenes körkúp és a gömb fogalmát, alkotórészeit. A gúla térfogatának képletét. Az egyenes körkúp felszínének és térfogatának képletét. A gömb felszínének és térfogatának képletét. A Föld időzónáinak elhelyezkedését. nn) A permutáció, a kombináció, és a variáció pontos fogalmát. oo) A relatív gyakoriság fogalmát. A valószínűség intuitív, relatív gyakorisághoz kötött fogalmát. pp) Adathalmaz móduszának és mediánjának fogalmát. II. KÉPESSÉGEK ÉS KOMPETENCIÁK – Legyen képes:

Source: https://magyarkozlony.hu/hivatalos-lapok/32a31ae8d2ae2c64e65238766067b1b93e48e40a/dokumentumok/34f20848a096688ac541654fd0eeed255f3fa4a2/letoltes